  Туспуктэм: Екатерина Кузнецова Наталия Сильвестрова Удмуртиын тудву кошконлэсь тужгес секыт вакытсэ 15-24 оштолэзе возьмало. Со сярысь Граждан обороная но шимучыръёсъя кун комитетлэн кивалтӥсез Евгений Шутов 13-тӥ южтолэзе аппарат кенешонын вераз. « Тулыс тудву кошкон дыръя тужгес но урод югдуре 33,15 квадрат метр быдӟа интыез вуэн басьтыны быгатоз. Отчы 24 гуртъёс сюрыны быгато »                                                                          Евгений Шутов, Граждан обороная но шимучыръёсъя кун комитетлэн кивалтӥсез Южтолэзе шорлыдо температура -4…-5 градус луоз. Лымы шобыретлэн ӝуждалаез 52 сантиметр – со эсэплэсь 10 процентлы тросгес. Тудву кошкон куартолэзьлэн кыкетӥ ӝыныезлэн кутсконаз йылпумъяськыны кулэ. Удмуртиын шуръёсысь йӧэз пуштытъянэз южтолэзьлэн пумаз кутскыны малпало. Азьвыл ужъёсты оштолэзе кутскозы шуыса веразы. Тегъёс: тудву тулыс инкуазь Удмуртия  